Ana sawatara sumber kang mratélakaké sajarah bab buku. Buku pisanan disebutaké lair ing Mesir taun 2400-an SM sawisé wong Mesir nyiptakaké dluwang papirus. Dluwang papirus kang isi tulisan iki digulung lan gulungan mau minangka wangun buku kang pisanan. Ana uga kang nyritakaké buku wis ana wiwit jaman Sang Buda ing Kamboja amarga wektu iku Sang Buda nulisaké wahyuné ing godhong lan sabanjuré diwaca makaping kaping. Ma-abad-abad sawisé iku ing Cina, para cendekiawan nulisaké ngèlmu-ilmuné ing sada kang ditalèni dadi siji. Bab iki duwé prabawa marang sistem panulisan ing Cina saéngga aksara Cina ditulis kanthi vertikal yaiku saka dhuwur mangisor.